Vermiste PE-pa opgespoor | Maroela Media
Morne Pretorius (Foto: Facebook)
'n Pa van Port Elizabeth wat die afgelope naweek spoorloos verdwyn het, is ongedeerd opgespoor.
Kapt. Sandra Janse van Rensburg, polisiewoordvoerder in die Oos-Kaap, het gesê Morne Pretorius is Sondagaand in Jeffreysbaai gevind.
"Hy het glo persoonlike probleme gehad en het 'n wegbreek geneem sonder om enigiemand in te lig," het Janse van Rensburg Maandag gesê.
Pretorius is Vrydag omstreeks 09:30 laas by sy vrou se werkplek gesien. Hy het sy ma deur die loop van die dag gekontak en gevra om sy seun by die dagsorg op te laai. Hy het haar later ook gevra om sy vrou by die werk op te laai omdat hy laat sou wees, het Janse van Rensburg vroeër gesê.
Pretorius se vrou het onraad vermoed toe sy hom probeer kontak het en sy foon afgeskakel was.
Sy vrou het oral gesoek waar hy moontlik kon wees en Vrydag omstreeks 17:30 is sy motor, 'n blou Chery QQ, verlate by die Maitland-strand wes van Port Elizabeth gevind. Sy vrou het toe die Kabega Park-polisiestasie gekontak en 'n soektog na hom is van stapel gestuur.
Nóg sneeu, koeler weer verwag
Hier kom klipgooi kommentaar… laat hy wat sonder sonde is die eerste klip gooi. Op julle merke, gereed, gaan!
Dankbaar hy is ongedeerd, maar ai mens – was daar nie n beter manier om n wegbreek te te vat nie…miskien het julle n ernstige gesprek nodig
Ek's bly hy is veilig, maar hy moet pak slae kry. Dis die wreedste ding wat jy kan doen om 'weg te raak' sonder om iemand te laat weet waar jy is. Dis nie 'n probleem dat hy wou wegkom nie, maar laat weet dan net vir jou naastes dat jy OK is.
Hoeveel dinge het ons nie al in ons lewe verkeerd gedoen nie? Hoeveel kan ons van onsself sê oor wat ons al aan ons naastes gedoen het waaroor ons dalk spyt is. Wat sou die kommentaar wees indien hy vermoor was of selfmoord gepleeg het? Wie sê hy was dalk nie op die punt om dit te doen nie? Feit is dat die inperktyd baie mense se lewens verwoes het. Hierdie man is werkloos. Hy was dalk irrasioneel in sy optrede. Moet hom asb nie stenig indien jy nie sy omstandighede ken nie . Ek dink dit was bitter sleg… Lees meer »
Laat ek dan maar 'n klip gooi. Dit is 'n uiters selfsugtige ding om te doen. Besef hy in watter overdrive mens se kop gaan in so 'n geval. Ja ek is 'n ma, en wardeer en respekteer die feit dat almal so nou en dan 'n wegkom kans en "me time" nodig het, maar genade, respekteer die mense na aan jou genoeg om net ten minste 'n briefie te los en te se jy wil bietjie alleen wees, en antwoord ten minste jou oproepe, of stuur net 'n sms. Daar is soveel siek dinge wat in die samelewing gebeur… Lees meer »